Den Vest-Sjællandske Avis, 1817-06-28
Nyeste Post-Efterretninger. Det er aldeles paafaldende: at, uagtet Skibsfarten er overalt i fuld Gang, og uagtet der afgaae ugentlige Postskibe fra Lissabon til London, der heller ikke er med denne Post indløben nogen Efterretning, hverken fra Portugal eller fra Brasilien, om de der forefaldne Begivenheder, og at Sammenrottelsen i Portugal er endnu ikke omtalt i noget fransk Blad, uagtet den blev opdaget den 25de Mai, og man har Breve fra Paris af 17de Juni, og fra Madrid af 4de, ikke heller er Revolutionen i Brasilien endnu omtalt i de østerrigske Blade; derimod har man Efterretninger fra Cadix af 30te Mai, som melde, at det er fuldkomment sandt, at det store Marine-Arsenal i la Carraca, hvori alt Tilbehør til at udruste en stor Flode forefandtes, og som var af over 10 Millioner Reales ( 1/2 Million Specier) Værdie, er opbrændt; man troer at Jlden er paasat af onde Mennesker, som derved vilde forhindre, at Krigskibe ikke skulde afsendes til Sydamerika. – Det engelske Blad Coureren melder i Følge en Skrivelse fra et af de første Handelshuse i Bajonne, som er nøie underrettet om, hvorledes det staaer til inde i Spanien, at det er aldeles falskt, at der er udbrudt Oprør i Catalonien og Arragonien, at Kongen skal være flygtet fra Madrid, og at Garnisonen i denne Stad, skal have udstædet en Proclamation; men at Spaniens Tilstand er paa den anden Side meget foruroeligende, at der hersker i hele Kongeriget en skrækkelig Giæring; at General Milans har trukket sig ind i Biergene, hvor en Mængde Officerer som vare indviklede i Sammenrottelsen, skulle have forsamlet sig omkring ham; at han allerede skal have 4000 Soldater under sin Befaling, og at Gueriller og Landstrygere fra alle Sider støde til hans Corps. Man har endnu ikke kundet bringe saa mange Krigsfolk tilveie, som ere fornødne for at modsætte sig disse Oprørere, og man har endnu ikke dristet sig til at henrette General Lasey, formedelst det truende Brev, som Milans har tilskrevet General Castannos. Dersom Tingenes indvortes Stilling i Spanien er saaledes, som den her beskrives, saa er det mueligt at Begivenhederne i Portugal med Flid blive holdte hemmelige i dette Land. – Ogsaa en vis Dødhed hviler over Efterretningerne fra England; den vigtigste Nyehed er, at de 4 anklagede Statsforbrydere Watson, Thistlewood, Preston og Hooper, ere ved de Eedsvornes Kiendelse blevne erklærede for ikke at være skyldige, og derfor strax satte paa frie Fod. Saasnart Kiendelsen var afsagt, udbrød det talrigt forsamlede Folk, som opholdt sig i Retssalen i Gaarden udenfor, og i de tilstødende Gader, i et gientaget Hurrad=Raab. For at forebygge Tumulter, lod man Watson, efterat han var friekiendt, føre bort igiennem en underjordisk Gang. Men da han siden kom ud paa Gaden og blev kiendt, saa spændte Pøbelen Hestene fra Vognen, og trak ham hen til det Huus til hvilket han vilde begive sig; længe blev den staaende udenfor Huset, og tvang alle Kudske, som kom kiørende der forbie, at holde stille og raabe Hurrad. Saadanne Optrin viser, hvilken uroelig Aand der hersker blandt den engelske Almue. Lord Liverpool, som har den 12te Juni meddeelt en Beretning i det engelske Overhuus, om den hemmelige Committees Undersøgelse, af de den overleverede Papirer, har oplyst dette nøiere, og hvori han siger: at man endnu har mange Beviser paa, at en forræderisk Sammenrottelse er til, for at omstyrte Regieringen og Constitutionen; men som vel overalt er bleven forhindret ved Øvrighedens Virksomhed. Disse Planer ere især i Virksomhed i de nordlige Provinser, og i de som ligge midt i Landet. Det er ikke blot Nød som er Aarsagen til Misfornøielse, men den maae især tilskrives de mange oprøriske Skrifter og Taler, som ophidse Gemytterne; dog er Manchester det sidste Sted, hvor der ere blevne holdet oprøriske Forsamlinger. (Lorden skildrer nu disse Uroeligheder, som ere bekiendte, udførligt, dette skeede i Marts. J en Deel af April var det temmeligt roeligt, men siden den Tid, have Oprørerne vel hemmeligt og blot mundtligt men vedholdende forfulgt deres Planer. Committeen erklærer derfore, at de indsigtsfuldeste Magistrats-Personer, ere afden Meening, at den større Magt, som nyeligen er overdraget den Executive Bestyrelse, har lykkeligen bidraget til, at vedligeholde den offentlige Rolighed, og at det kunde være farligt for Landets Rolighed i nærværende Periode, at tage denne Magt tilbage, hvorfor den anbefaler, at Suspensionen af Habeas-Corpus=Acten, maae vedvare. – Hertugen af Wellington er afreist til London.